પાઠ 1
છેતરપિંડી કરનાર યાકૂબ
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 2: ઈશ્વરના પરાક્રમી માણસો
	હેતુ
	બાળકોને શીખવવું કે એસાવ અને યાકૂબે ઈશ્વરની યોજના કરતાં પોતાની ઇચ્છાઓને પ્રથમ મૂકી. તેનાથી કુટુંબમાં ઝઘડા થયા.

	શાસ્ત્રવાંચન
	ઉત્પત્તિ 25:19-34

	મુખપાઠ કલમ
	નીતિવચનો 3:6
[ત]ારા સર્વ માર્ગોમાં તેમને સ્વીકાર કર, અને તે તારા માર્ગો સીધા કરશે.



પાઠની રજૂઆત
શરૂઆત
નીચેની વાર્તાનો ઉપયોગ કરો અથવા તમારી પોતાની રચો: રમેશ અને સુરેશ ભાઈઓ હતા. રમેશ પાસે તેણે બનાવેલી એક સુંદર ગાડી હતી. સુરેશને તે જોઈતી હતી. રમેશ તેને તેની સાથે રમવા દેતો ન હતો. તેઓ ગાડી માટે ઝઘડવા અને લડવા લાગ્યા. તેમની મમ્મીએ તેમને અટકાવવા પડ્યા. બંનેને એ જ ગાડી જોઈતી હતી.
આજના શિક્ષણના મુખ્ય મુદ્દાઓ
	1.બાઇબલમાં પણ બે ભાઈઓ ઝઘડ્યા હતા. તેઓ ભાઈઓ કરતાં વધુ હતા; તેઓ જોડિયા હતા. તેમનાં નામ એસાવ અને યાકૂબ હતાં (ઉત્પત્તિ 25:24-26). સમજાવો કે તેઓ અબ્રાહામના પૌત્રો હતા, કારણ કે તેઓ ઈસહાકના દીકરાઓ હતા.
	2.ઉત્પત્તિ 25:21-26 તમારા પોતાના શબ્દોમાં રજૂ કરો. આ બે બાળકો જન્મ્યા તે પહેલાં જ એકબીજા સાથે લડતા હતા. એસાવ પ્રથમજનિત હતો (કલમ 25, 27). યાકૂબ બીજા નંબરે જન્મ્યો (કલમ 26-27). આ ઘરમાં ભાગલા (સામસામી બાજુઓ) હતા; તેથી તે સુખી જગ્યા ન હતી (કલમ 28).
	3.કલમ 29-34ની વાર્તા કહો. બાળકોને “જ્યેષ્ઠપણાનો હક” નો અર્થ સમજાય તેની ખાતરી કરો.
એસાવ ખેતરોમાંથી એટલો ભૂખ્યો આવ્યો કે તેને લાગ્યું કે જો તેને તરત કંઈક ખાવાનું નહિ મળે તો તે મરી જશે. યાકૂબ રાંધતો હતો, અને તેની સુગંધ અદ્ભુત હતી. ચિત્ર 1 બતાવો. પણ યાકૂબ એસાવને ખોરાક ત્યારે જ આપશે જ્યારે એસાવ બદલામાં તેને જ્યેષ્ઠપણાનો હક આપે. જ્યેષ્ઠપણાનો હક એટલે પ્રથમ દીકરાનો વારસો. ઈશ્વરે જ એસાવને કુટુંબમાં આ ખાસ સ્થાન આપ્યું હતું, પણ હવે એસાવ ફક્ત ખોરાક વિશે જ વિચારી શકતો હતો. તે ભૂખ્યો હતો, અને પ્રથમજનિત દીકરા તરીકે મળનારા આશીર્વાદ કરતાં તેને તેની વધુ પરવા હતી. બીજી બાજુ, યાકૂબ એવું ઇચ્છતો હતો જે તેનું ન હતું. એસાવે ખોરાકની ભૂખ સંતોષવા પોતાનો જ્યેષ્ઠપણાનો હક આપી દીધો.
મુખપાઠ કલમ દૃઢ કરાવો
વાર્તા પ્રત્યે આપણો પ્રતિભાવ
પ્રશ્ન: “શું એસાવ અને યાકૂબે પોતાના બધાં કામોમાં ઈશ્વરને સ્વીકાર્યા? એટલે કે, શું તેમને ઈશ્વર તેમની પાસે શું કરાવવા માગે છે તે પૂછવાનું યાદ રહ્યું?”
જવાબ: “ના, ન રહ્યું.”
વર્ગને આ પરિસ્થિતિમાં શું થાય છે તે અંગે કેટલાંક સૂચનો કરવા દો:
ક) ઈશ્વરની સૂચનાઓની અવજ્ઞા થાય ત્યારે. ખ) માતાપિતાની સૂચનાઓની અવજ્ઞા થાય ત્યારે.
સૌથી સારો માર્ગ આજની મુખપાઠ કલમની સલાહ પાળવાનો છે.
મુખપાઠ કલમનું પુનરાવર્તન કરો

